Врз основа на Правилникот за начинот, условите и постапката за доделување годишни признанија и награди на Општина Аеродром бр. 09-84/2 од 11.03.2025 година, Општина Аеродром објавува

**ЈАВЕН ПОВИК**

за доделување признанија за 2025 година

1. Признанијата се доделуваат на физички лица (поединци или група творци) со живеалиште во Општина Аеродром како знак на општествено признание за особени постигнувања во стопанството, науката, уметноста, културата, спортот, воспитувањето и образованието, заштитата и унапредување на животната средина и природата, како и во други области на трудот и творештвото од значење за развојот на Општината и нејзина афирмација во Република Северна Македонија и во светот.
2. Признанијата се доделуваат за остварувања во период од претходната година и тековната година, како и за подолг период на работно и творечко ангажирање.
3. Наградата/признанието се доделува и постхумно на истакнати личности што придонеле за афирмација и развој на Општината во Република Северна Македонија и во светот.
4. За добивање на признанијата не може да се предложат поединци или група творци што се членови на Советот на Општина Аеродром додека им трае мандатот.
5. Кандидатите можат да се пријават лично, како и да се предложат од правни и физички лица. Предлогот треба да биде образложен, а кон него е потребно да се приложи и кратка биографија на кандидатот, како и изјави за согласност за користење лични податоци потпишани од подносителот и од кандидатот, или за постхумно на член од семејството.
6. Рокот за пријавување трае заклучно со 07.04.2025 година (понеделник).

**Предлозите и изјавите да се доставуваат по пошта на адреса: Општина Аеродром, бул. „Јане Сандански“ бр. 109Б, 1000 Скопје или во архивата на Општината секој работен ден од 9:00 до 15:00 часот, во затворен плик со назнака „За доделување признанија за 2025 година“, со ознака ,,Не отворај“.**

Образец – Предлог и Изјави за согласност за користење лични податоци може да се подигнат од просториите на општината или да се преземат од официјалната страница на Општината [www.aerodrom.gov.mk](http://www.aerodrom.gov.mk).

1. Одлуката за доделување на признанијата е објавена во „Службен гласник на Општина Аеродром“ и на веб-страницата на Општина Аеродром.

**ОПШТИНА АЕРОДРОМ**